Tolong jelaskan mengenai 26-33 mm gun mantlet dari BMP-1 dalam bahasa melayu

23 mm at 42° hadapan turet

19 mm at 36° sisi turet

13 mm at 30° belakang turet

7 mm at 80° badan atas hadapan

19 mm at 57° badan bawah hadapan

16 mm at 14° sisi atas badan

18 mm at 0° sisi bawah badan

16 mm at 19° badan belakang

7 mm lantai badan belakang

BMP-1 memiliki kelemahan besar dalam skim perlindungannya, yang hanya jelas semasa Perperangan Soviet di Afghanistan. Kedudukan pemandu dan komandernya dalam kedudukan berdus, disebelah kiri sepanjang enjin disel. Apabila periuk api anti kereta kebal mengenai trek kiri BMP-1, letupan terhasil turut memusnahkan satu hingga tiga tayar jalan sisi kiri, menembusi bahagian bawah dan membunuh atau mencederakan dengan teruk pemandu dan komander yang menyebabkan kehilangan ahli khusus dalam Tentera Soviet. Pemandu BMP-1 biasanya meletakkan guni pasir di lantai bahagian mereka bagi melindungi mereka dari kemungkinan letupan periuk api. Letupan yang sama di bawah trek kanan tidak begitu merbahaya bagi pemandu dan komander yang agak selamat. Sekiranya kenderaan tersebut mengenai periuk api anti kereta kebal batang condong ("tilt-rod"), bahagian cerun tajam di bawah kepingan glacis hadapan membenarkan batang picu periuk api condong tanpa halangan sehinggalah periuk api berada jauh di bawah rangka. Apabila ia akhirnya meletup, letupan tersebut biasanya mencukupi bagi membunuh atau mencederakan dengan teruk pemandu dan komander. Tentera ke40 Soviet di Afghanistan mulai menerima BMP-1D dipertingkat (yang digelar variasi "Afghan") sejak 1982 seterusnya yang, antara peningkatan lain, termasuk kepingan perisai tambahan di bawah stesen pemandu dan komander. Keadaan ini diatasi pada reka bentuk BMP-2 berikut, di mana komander berkongsi turet dua orang dengan juru tembak. Bahagian pemandu dan enjin boleh dilengkapi dengan perisai lantai tambahan bagi meningkatkan perlindungan terhadap periuk api yang mengandungi sehingga  bahan letupan.

Terdapat juga isu perlindungan berkait dengan pengisian semula 9M14 "Malyutka" dan 9M14M "Malyutka-M" ATGM dalam keadaan NBC kerana melakukannya melalui bukaan kecil dari dalam kenderaan akan menghapuskan perlindungan NBC pada bahagian tempur.

Kepadatan dan profil rendah kenderaan biasanya merupakan kelebihan di medan pertempuran. Bahagian kritikal seperti bahagian enjin dan ruang penyimpanan peluru, sel bahan api, dan ruang tentera terletak dalam keadaan yang menjadi piwaian bagi kebanyakan IFV dan APC. Perobekan mana-mana kawasan ini sering kali melumpuhkan pergerakan, kerosakan kuasa tembak dan atau melumpuhkan anggota dalamnya.

Kenderaan siri BMP-1 dan BMP-2 berkongsi kelemahan yang sama dengan kebanyakan kereta kebal Soviet. Peluru disimpan berhampiran malah dalam bahagian tempur yang menjadikan ia terdedah kepada hentaman peluru kereta kebal atau peluru berpandu dari sudut sisi. Jika ini berlaku, peluru akan meletup, membunuh semua orang dan memusnahkan kenderaan sama sekali. Semasa pertempuran di Afghanistan dan Chechnya, tembakan bom tangan lancaran roket ("rocket propelled grenades" RPG) menembusi perisai BMP-1 dalam 95% peratus kes. Ini sering kali mengakibatkan kenderaan terbakar sehingga peluru dalamnya meledak. Akibat kelemahan ini, tentera Soviet/Rusia biasanya menunggang di luar BMP-1, duduk di atas badan ketika dalam zon pertempuran. Taktik yang sama turut dipakai oleh rakan sejawat Amerika mereka semasa Perang Vietnam, apabila mereka mendapati APC M113 mereka terdedah kepada serangan RPG. Ia memiliki kelemahan jelas berkait dengan keselamatan penumpang dalam zon perang. Perisai BMP-1 IFV juga tidak mencukupi untuk menangani peluru meriam AP - ketebalam perisai yang mencukupi akan meningkatkan berat BMP-1 dengan banyaknya dan membahayakan keupayaan afimbianya. Sesetengah penganalisa tentera menyokong idea kembali kepada APC terbuka kerana perisai AFV ringan tidak mampu melindungi anggotanya dari senjata anti kereta kebal. APC moden kebanyakannya digunakan dalam konflik tempatan dan bukannya perperangan skala besar yang dibayangkan dengan penggunaan senjata NBC.

masalah yang sering disebut oleh penganalisa barat adalah reka bentuk tangki minyak utama. Disebabkan kenderaan tersebut rendah, para pereka terpaksa meletakkan tangki bahan api antara baris kerusi yang mengadap keluar, bererti anggota tentera duduk berhampiran dengan tangki penyimpanan bahan api kenderaan, sementara bahan api tambahan di bawa dalam rongga pintu berperisai belakang. Dengan itu hentaman oleh peluru perobek perisai pembakar akan membakar bahan api yang terdapat di situ (terutama sekiranya minyak tanah digunakan menggantikan diesel). Bahan api yang terbakar akan masuk kedalam ruang krew, menyebabkan kematian atau kecederaan kepada tentera (terutama sekiranya mereka gagal melepaskan diri dari kenderaan yang terbakar melalui pintu bumbung), dan kemungkinannya akibat letupan. Bagaimanapun, pintu belakang hampir sentiasa kosong apabila BMP mula bertempur kerana ia hanya bertujuan meningkatkan jarak gerak kenderaan. Dalam kawasan pertempuran di mana BMP sering terlibat dan agak berhampiran dengan pengkalan operasinya, arahan mencadangkan mengalih tangki pintu belakang dari sistem bahan api, mengisinya dengan pasir sebagai perlindungan tambahan bagi ruang tentera dan menambah bahan api dari sumber lain ke dalam tangki utama apabila diperlukan. Ini tidak dilakukan oleh sesetengah krew BMP-1 semasa sejumlah pertempuran semasa pertikaian tempatan , contoh di Chechnya, yang mengakibatkan banyak cubaan oleh pihak musuh bagi mensasar pintu belakang BMP-1. Tangki bahan api dalam lebih lemah berbanding kebanyakan IFV moden - perisai sisi nipis bererti perobekan yang berlaku turut juga mengenai tangki bahan api.

Satu lagi kecacatan maut pada BMP-1 adalah kedudukan tentera. Bagi membenarkan tentera menggunakan assault rifles dan mesingan mereka ketika kenderaan bergerak, liang menembak dipasang pada sisi kenderaan dan pintu kiri belakang. Tentera duduk belakang membelakangi, sepanjang garis tengah ruang tentera. Sekiranya terkena periuk api anti kereta kebal magnet yang lebih maju, letupan yang terhasil mampu membunuh keseluruhan anggota tentera. Dalam kebanyakan pembawa tentera lain, tentera duduk di kerusi berasingan pada sisi kenderaan. Kedudukan ini mungkin menghalang penggunaan senjata dari dalam ruang tentera, tetapi dalam kebanyakan kes kehilangan nyawa akibat periuk api jauh berkurangan, sungguhpun kehilangan anggota bawah masih kerap. Ia juga perlu diambil kira bahawa kebanyakan tentera kerahan tidak menerima banyak latihan untuk menembak dari dalam kenderaan ketika ia bergerak. Malah bagi tentera profesional, periskop liang tembak tidak distabilkan menyukarkan bagi membidik senjata ketika bergerak. Sungguhpun begitu, keupayaan tentera bagi menggunakan senjata mereka dari dalam kenderaan adalah amat penting semasa pertempuran dalam bandar, terutama, ketika mematahkan serangan hendap musuh.

BMP-1 tidak memiliki penyaman udara atau sistem penyejukan udara, anggota dan penumpangnya menderita dalam cuaca panas kerana sistem penapis udara dan kipas pengudaraan ekzos tidak mampu memberikan keselesaan pada suhu tinggi. Semasa Perang Yom Kippur anggota membiatkan pintu bumbung terbuka. Ini bererti mereka terdedah kepada tembakan mesingan dari atas. Hanya sedikit contoh BMP-1 bertujuan untuk dieksport - kebanyakannya kepada negara dengan cuaca panas (sebagai contoh, Slovak-Belorussian "Cobra-S"), ia dilengkapi dengan sistem penyaman udara. Sistem penyejukan bagi enjin telah diperbaiki, sebagaimana sistem sejukan udara paksaan tambahan bagi ruang enjin dan radiator. Sistem ekzos membantu menyingkir gas bersama udara panas dari ruang enjin melalui gril yang terletak pada bumbung kenderaan sebelah kanan di hadapan turet.